Gauruotasis gvazdikas

Gauruotasis gvazdikas (Dianthus armeria) – gvazdikinių (Caryophyllaceae) šeimos, gvazdikų (Dianthus) genties augalas. Paplitęs Europoje, Kaukaze. Introdukuotas Šiaurės Amerikoje.

Tai dvimetis arba vienmetis iki 60 cm aukščio užaugantis žolinis augalas. Lapai tamsiai žali, plaukuoti, iki 5 cm ilgio. Žiedai 8-15 mm skersmens, rausvi, su 5 vainiklapiais. Susitelkę nedideliuose žiedynuose stiebo viršuje, žydi visą vasarą.

Auga lankose, sausose pievose, pamiškėse, smėlynuose. Auga priesmėlio dirvose, saulėtose vietose. Lietuvoje labai retas, įrašytas į Raudonąją knygą. Auga už savo šiaurinio arealo ribos. Aptinkamas Kauno marių regioniniame parke bei Šakių rajone, prie Nemuno.

Šaltiniai 

Gvazdikiniai